CELEX: 22019D1402
Language: sl
Date: 2019-07-10 00:00:00
Title: Sklep Skupnega odbora EGP št. 190/2019 z dne 10. julija 2019 o spremembi Priloge IX (Finančne storitve) in Priloge XIX (Varstvo potrošnikov) k Sporazumu EGP [2019/1402]

12.9.2019   
               
               
                  SL
               
               
                  Uradni list Evropske unije
               
               
                  L 235/9
               
            
         SKLEP SKUPNEGA ODBORA EGP št. 190/2019
         z dne 10. julija 2019
         o spremembi Priloge IX (Finančne storitve) in Priloge XIX (Varstvo potrošnikov) k Sporazumu EGP [2019/1402]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) št. 596/2014 (1) je treba vključiti v Sporazum EGP.
                  
               
                     (2)
                  
                  
                     Prilogi IX in XIX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga IX k Sporazumu EGP se spremeni:
            za točko 31k (Uredba (EU) 2015/751 Evropskega parlamenta in Sveta) se vstavi naslednja točka:
            
               
                           „31l.
                        
                        
                           
                              32016 R 1011: Uredba (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) št. 596/2014 (UL L 171, 29.6.2016, str. 1).
                           Za namene tega sporazuma se določbe Uredbe uporabljajo z naslednjimi prilagoditvami:
                           
                                       (a)
                                    
                                    
                                       ne glede na določbe Protokola 1 k temu sporazumu se izraza ‚država(-e) članica(-e)‘ in ‚pristojni organi‘, če v tem sporazumu ni drugače določeno, razumeta tako, da poleg svojega pomena v Uredbi vključujeta tudi države Efte oziroma njihove pristojne organe;
                                    
                                 
                                       (b)
                                    
                                    
                                       v drugem pododstavku člena 46(4), v tretjem pododstavku člena 46(10) in v prvem pododstavku člena 46(11) se za besedo ‚ESMA‘ vstavi besedilo ‚ali Nadzorni organ Efte, odvisno od primera,‘;
                                    
                                 
                                       (c)
                                    
                                    
                                       v členu 46(10) se besedilo ‚pravom Unije‘ nadomesti z besedilom ‚določbami Sporazuma EGP‘;
                                    
                                 
                                       (d)
                                    
                                    
                                       v členu 47(1) se, kar zadeva države Efte, za besedo ‚ESMA‘ vstavi besedilo ‚in Nadzornim organom Efte‘;
                                    
                                 
                                       (e)
                                    
                                    
                                       v členu 48(3) se besedilo ‚prava Unije‘ nadomesti z besedilom ‚Sporazuma EGP‘.“
                                    
                                 
                     
         
         
            Člen 2
            V točki 7h (Direktiva 2008/48/ES Evropskega parlamenta in Sveta) Priloge XIX k Sporazumu EGP se doda naslednja alinea:
            
                        „—
                     
                     
                        
                           32016 R 1011: Uredba (EU) 2016/1011 Evropskega parlamenta in Sveta z dne 8. junija 2016 (UL L 171, 29.6.2016, str. 1).“
                     
                  
         
            Člen 3
            Besedilo Uredbe (EU) 2016/1011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 4
            Ta sklep začne veljati 11. julija 2019 ali dan po predložitvi zadnjega uradnega obvestila v skladu s členom 103(1) Sporazuma EGP (*1), pri čemer se upošteva poznejši datum.
         
         
            Člen 5
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 10. julija 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 171, 29.6.2016, str. 1.
         
            (*1)  Navedene so ustavne zahteve.